વર્ષ 1915માં દક્ષિણ આફ્રિકાથી પાછા ફર્યા બાદ 30 જાન્યુઆરી 1948નાં રોજ ગોળીએ ઠાર મરાયા બાદ પણ એ તમામ લોકો કે જે ગાંધી સાથે અસહમત હતાં, એમનાં વિરોધી હતા, એમનાં દુશ્મન હતા તે સૌ પણ એ જ પ્રયાસ કરતા રહ્યાં, એ જ ઇચ્છતા રહ્યાં કે ગાંધીને ફગાવી દેવાની મંજૂરી પણ એમને ગાંધી પાસેથી જ મળે.

ઉપ-રાષ્ટ્રપતિ વૈંકૈયા નાયડૂએ પણ આમ જ કર્યું. નાનાજી દેશમુખ સ્મૃતિ વ્યાખ્યાનમાળામાં એમણે રાષ્ટ્રીય સ્વંયસેવક સંઘનો બચાવ કર્યો અને કહ્યું કે સંઘનાં મૂલ્યો, આદર્શો અને કાર્યપ્રણાલીને મહાત્મા ગાંધીની સ્વીકૃતિ છે.

ઉપ-રાષ્ટ્રપતિએ જે કહ્યું તે કોઈ ભોળી ટિપ્પણી નથી, પણ સંઘ-પરિવારની સમજી વિચારેલી, લાંબા સમયથી અમલમાં મૂકાયેલી રણનીતિ છે.

જો સંઘ-પરિવાર ઈમાનદાર હોત, આત્મવિશ્વાસથી ભરેલો હોત તો એને એવું કહેવું જોઈતું હતું કે ગાંધી ખોટા હતા, દેશ સમાજ માટે શાપરૂપ હતા, આવું કહીને એને ફગાવી દેત અને પોતાની યોગ્ય,સર્વ મંગલકારી વિચારધારા તથા કાર્યધારાને લઈને આગળ વધત.

આપને આ પણ વાંચવું ગમશે 

જો સંઘ ઈમાનદાર હોત તો......

પણ સમસ્યાનું મૂળ તો એ છે કે તેઓ જાણે છે કે, તેઓ જે પણ કરે છે તે યોગ્ય અને સર્વ મંગલકારી નથી. 

આ અમંગલકારી મુખો... બીજા 4000 અક્ષરો માટે લેખ ચાલુ રાખો:
ટા પર ગાંધીનો પડદો એમના માટે જરૂરી છે કારણ કે આજે પણ ભારતીય સમાજ ગાંધીજીને આદર્શ અને માપદંડ સમાન ગણે છે, સાવરકર અને ગોલવલકરને નહીં.

વિવાદ ફરી એક વાર ઊભો થયો છે કારણ કે પૂર્વ રાષ્ટ્રપતિ પ્રણવ મુખર્જી ગુરૂવારે રાષ્ટ્રીય સ્વંયસેવક સંઘના વિશેષ કાર્યક્રમમાં સ્વંયસેવકોને સંબોધિત કરવા માટે નાગપુર પહોંચ્યા હતા.  

પ્રણવ મુખર્જીએ આ આમંત્રણનો સ્વીકાર પણ કર્યો છે અને ત્યાં પહોંચ્યા પણ. 

કોંગ્રેસ તો ચિંતિત છે જ સાથે જ વિપક્ષને પણ ખબર નથી પડતી કે તે કોના પક્ષમાં જઈ ઊભું રહેવું.

જ્યારે સમગ્ર દેશમાં કોંગ્રેસે સંઘ સામે સીધી બાથ ભીડી હોય એવા સમયે પાર્ટી અધ્યક્ષ રાહુલ ગાંધી સાંપ્રદાયિકતાને જડમૂળથી ઉખાડી દેવાનો દેશમાં ઢંઢેરો પીટી રહ્યા હોય, એવામાં પ્રણવ મુખર્જીનું સંઘ-પરિવારનાં મુખ્યાલયમાં મહેમાન બનીને જવું કોંગ્રેસ અને વિપક્ષ માટે એક ઝટકા સમાન બની રહે તેમ છે. 

ચિંતામાં કેમ છે સંઘ

સવાલ પ્રણવ મુખર્જી નામનાં કોઈ વ્યક્તિનો નથી પણ સાંપ્રદાયિકતાનાં દર્શનથી લઈ સંઘર્ષનાં સમગ્ર ઇતિહાસમાં પ્રણવ મુખર્જી કોઈ હદરેખાનું પ્રતીક છે.

અસત્યને સત્યનાં વાઘા પહેરાવવા માટે જાણીતા, સંઘ-પરિવારનાં હાથમાં એક નવું હથિયાર ના આવી જાય તેની શંકા છે.

છેવટે કોંગ્રેસનાં કેટલાક અગ્રણી નેતાઓએ તો કહી પણ દીધું કે આજીવન કોંગ્રેસી રહેલાં અને હંમેશા સંઘ-પરિવારની ટીકા કરનાર પ્રણવ દા એ નાગપુર જવાની કોઈ જરૂર નહોતી.

હવે સંઘને એ ભય સતાવી રહ્યો છે કે આવા દબાણમાં આવીને કદાચ તેઓ પોતાનો કાર્યક્રમ રદ ના કરી નાંખે એટલા માટે પ્રણવ મુખર્જીની યાત્રા પૂર્વે મહાત્મા ગાંધીને નાગપુર યાત્રાના સમર્થનમાં લાવી દીધા હતા.

આ મુદ્દે ઇતિહાસ શું કહે છે, એ પણ આપણે જોઈશું કે નહીં?

મહાત્મા ગાંધી કોઈ પણ પ્રકારની સંકુચિતતા સામે લડનારા સૈકાનાં સૌથી મોટા યોદ્ધા હતા, અને આજે પણ આખી દુનિયામાં ફેલાયેલા શાંતિપ્રિય, ઉદાર અંતકરણવાળા લોકો એમની પાસેથી પ્રેરણા લે છે.

ભ્રમ કે અસ્પષ્ટતાનું કારણ

એ વિચારવું - સમજવું અસંભવ છે કે દુનિયા જેને ગઈ શતાબ્દીમાં જન્મ લેનાર સૌથી મોટો માણસ ગણે છે, તે સૌથી નબળો, લઘુમતીવાળો, કચડાયેલો અને અપમાનિત જૂથો વિરુધ્ધ કોઈ પણ સ્થિતિમાં કોઈની પણ સાથે ઊભો રહેશે.

મહાત્મા ગાંધી ઇતિહાસનાં એવા થોડાંક વ્યક્તિઓમાંનાં એક છે કે જેમણે મન,વચન અને કર્મમાં એકરૂપતા સાધી હતી અને એમાં કોઈ ભ્રમ કે અસ્પષ્ટતાનું કારણ રહેતું જ નથી, સિવાય કે તમે દૂષિત મન સાથે ઇતિહાસનાં પૃષ્ઠ પલટાવતાં...